'Profeet' vas oor video met vals nuus | Maroela Media
'Profeet' vas oor video met vals nuus
Argieffoto (Foto: Vincent Thian/AP)
'n Man, wat homself 'n profeet noem, is in hegtenis geneem oor 'n video met vals nuus wat hy versprei het.
Dr. Phophi Ramathuba, LUR van gesondheid in Limpopo, het die inhegtenisneming van die man in Thohoyandou verwelkom.
"Die polisie het 'n wenk gekry oor mense wat gekla het oor die video van die man wat homself 'n profeet noem en uitvaar teen die president se opdrag, dat mense tydens die nasionale afsonderingsperiode by die huis moet bly," het Ramathuba in 'n verklaring gesê. "Die 'profeet' versprei misleidende inligting in die video en dit verbreek die reëls en regulasies van die Covid-19-afsonderingsperiode."
Ramathuba het gesê die departement van gesondeheid verwelkom die vinnige optrede deur die Suid-Afrikaanse Polisiediens om die man dadelik in hegtenis te neem ná hulle in kennis gestel is van sy boodskap. "Dit sal as 'n afskrikmiddel dien vir enigiemand wat misleidende inligting of vals nuus versprei. Die departement sal nie duld dat enigiemand vals nuus versprei of ons president beledig nie, veral nie gedurende hierdie moeilike tyd wanneer ons almal die Covid-19-pandemie moet bestry nie."
Die LUR benadruk die versoek deur die president om die reëls en regulasies van die afsonderingsperiode na te kom.
Byna R4,5 miljoen vir Solidariteit Beweging se krisisfonds ingesamel
Ramaphosa betreur geweld tydens afsondering
Bly polisie het opgetree!????
Goed so ons is almal gestress en bekommerd oor ons werke en di ekonomie. Ons het ni nog mense nodig wat dink ulle weet meer as ons en dan glo hulle dit ook nog. Snaaks n mens glo nooit di waarheid ni maar fopnuus word net so aanvaar sonder om dit te bevraagteken
So die media en dwases verbly hulle oor die onderdrukking van vryheid van spraak onder die dekmantel van "fake news"
En Bheki Cele en sy blou Gestapo word geluk gewens oor die onderdrukking van grondwetlike regte van vryheid van beweging en spraak en handel dryf terwyl Gautengse skole leeg geplunder word deur "kommin" diewe.